Председник Републике Србије Александар Вучић примио је и честитке председника Туркменистана Сердара Бердимухамедова и председника Таџикистана Емомалија Рахмона поводом победе на председничким изборима.

Председник Туркменистана Бердимухамедов је, упутивши срдачне честитке поводом поновног избора за председника Републике Србије, пожелео председнику Вучићу много зравља, неисцрпне енергије, као и успех у свим настојањима за напредак и просперитет народа Србије.

Председник Емомали Рахмон је, честитајући поновни избор председнику Вучићу, истакао да је Таџикистан заинтересован за проширење и јачање пријатељских односа и обострано корисну сарадњу са Србијом. „Користећи ову прилику, желим Вам благостање, срећу и успех у испуњавању Ваших лидерских обавеза на овој високој позицији, а пријатељској земљи Србији и њеном народу мир и благостање“, навео је у својој честитки таџикистански председник Рахмон.

Београд,

7. април 2022. године